Diari Oficial de la Generalitat Valenciana


Sumari del DOGV 6019, del 22-05-2009 (2009/5532)

RESOLUCIÓ de 2 de març de 2009, del director general d'Urbanisme, per la qual s'esmenen les deficiències a què es refereix l'Acord de la Comissió Territorial d'Urbanisme de 25 de juliol de 2008 i es declara definitivament aprovat el Pla de reforma interior de millora de la unitat d'execució camí del Convent de Gilet.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6019

Data del DOGV
:   22-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5532


Data del document
:   02-03-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Gilet
    * pla d'urbanisme

RESOLUCIÓ de 2 de març de 2009, del director general d'Urbanisme, per la qual s'esmenen les deficiències a què es refereix l'Acord de la Comissió Territorial d'Urbanisme de 25 de juliol de 2008 i es declara definitivament aprovat el Pla de reforma interior de millora de la unitat d'execució camí del Convent de Gilet. [2009/5532]  
Vist l'expedient, remés per l'Ajuntament de Gilet, per a l'aprovació definitiva del Pla de reforma interior de millora de la unitat d'execució del camí del Convent del Pla general d'aquell municipi, es destaquen els següents:  
Antecedents  
U. La Comissió Territorial d'Urbanisme de València, en sessió celebrada el 25 de juliol de 2008, va adoptar l'acord següent:  
«Vist l'expedient remés per l'Ajuntament de Gilet, referit al Pla de reforma interior de millora del sector 9 camí del Convent, del Pla general, es destaquen els següents:  
Antecedents  
Primer. Tramitació municipal  
El projecte es va sotmetre a informació pública per acord plenari de 29 d'abril de 2003, i l'anunci es va inserir en el DOGV (núm. 4780) el 22 de juny de 2004 i en el diari Levante-EMV el 4 de juny de 2004. Després del període d'exposició pública, en el qual es van presentar diverses al·legacions, es va adoptar:  
- Estimar l'al·legació presentada per David Izquierdo Martínez a l'efecte de notificació de canvi de propietari de la parcel·la situada en el núm. 37 del camí de Sant Esperit.  
- Estimar l'al·legació i comunicar a Rafael Gión Fernández que la possible indemnització pels serveis urbanístics ja implantats s'ha de fixar en el corresponent projecte de reparcel·lació.  
- Estimar l'al·legació presentada per Ernesto Antonio Verdejo Milla, a l'efecte que el projecte de reparcel·lació realitze una ponderació entre els serveis urbanístics existents en la seua parcel·la i els costos d'urbanització que puguen assignar-se a aquesta.  
- Estimar l'al·legació presentada per Teresa María Sanjuán a l'efecte de notificació de canvi de propietari de la parcel·la situada en el núm. 49 del camí del Convent.  
- Estimar parcialment l'al·legació presentada per José M. Gomis Seguí en els apartats 2.B (en relació amb la possible afecció sobre l'àmbit de la línia elèctrica existent) i 2.C (referent als mecanismes de redistribució de les despeses d'urbanització que resulten com a conseqüència de l'afecció de la línia elèctrica).  
- Desestimar les al·legacions restants.  
El Ple el 28 de febrer de 2006 ho aprova provisionalment i adjudica, al seu torn, l'execució de l'alternativa tècnica a la mercantil Excavaciones Escoto SLU, de conformitat amb l'informe tecnicojurídic de 28 de desembre de 2005.   
L'expedient municipal té entrada en el registre de la Comissió Territorial d'Urbanisme de València el 21 de desembre de 2006.  
Segon. Documentació del projecte.  
El projecte consta de memòria informativa, justificativa, fitxes de planejament i gestió, com també plànols d'informació i ordenació.  
Tercer. Objecte.  
Modificar l'ordenació detallada en l'àmbit d'una àrea de sòl urbà denominada el camí del Convent prevista en el Pla general, i definir una unitat d'execució per a la seua gestió per mitjà d'actuació integrada, a l'efecte de la correcta urbanització, i facilitar així l'adequada connexió i integració amb sectors limítrofs, com també amb les xarxes d'infraestructures i comunicacions.  
Aquest àmbit està situat en l'extrem sud-est del sòl urbà de Gilet, i els límits són:  
- Al nord limita amb el sector 2-3 i el barranc de Xocainet  
- Al sud, amb la partida de les Penyetes  
- A l'est, amb el camí vell de Sant Esperit i el sector 4  
- A l'oest, amb la partida Casa Pilot  
La superfície, segons mesurament efectuat sobre la base cartogràfica digitalitzada és de 46.926,57 m².  
Quart. Determinacions del projecte  
El Pla general classifica aquest sòl com a urbà, amb qualificació residencial i tipologia d'habitatge unifamiliar aïllat, i el sector està consolidat en un 85%, i amb el PRI no es modifiquen ni la classificació ni la qualificació ni l'aprofitament, i es mantenen les normes urbanístiques vigents.   
En el Pla general es va traslladar l'ordenació existent, i es va fixar la xarxa viària i s'hi va ubicar una zona verda. Atés com a xarxa primària la xarxa viària denominada G2, coincident amb el vial V1, que connectarà amb el sector limítrof, garantint així l'accés rodat i de vianants al sector.  
El sector disposa en l'actualitat de les infraestructures següents:  
- Subministrament elèctric de baixa tensió; aquest línia aèria discorre entre pals posicionats irregularment, la qual cosa perjudica el pas per voreres i calçades, i en la nova execució s'ha de complir el que estableix l'art. 2.5.2.6 del Pla general pel que fa a la protecció de línies elèctriques.  
- Centre de transformació elèctrica.  
- Xarxa de subministrament d'aigua potable, amb traçat irregular i en males condicions, la qual cosa genera pèrdues i dificultats en el manteniment.  
- Pavimentació i col·locació del rastell de la calçada i vorera del vial principal. (antic camí del Sant Esperit), deteriorat i inacabat.  
- Subministrament de telefonia per mitjà de línia aèria. Els pals que suporten la xarxa invadeixen la via pública.  
No té:  
- Enllumenat públic  
- Xarxa general de clavegueram.  
- Pavimentació i col·locació del rastell de voreres, excepte el vial abans mencionat.  
En conseqüència, en el P.R.I. presentat es plantegen els objectius següents:  
1. La delimitació d'una unitat d'execució (establint tàcitament una àrea de repartiment) que permeta la urbanització integral i simultània de totes les parcel·les incloses dins del seu àmbit, que permeta l'adequada connexió i integració del sector amb el sector S-2-3 limítrof.  
2. L'adequada connexió i integració de la urbanització amb les xarxes d'infraestructures, comunicacions i serveis públics existents.  
3. Obtenció per part de l'Ajuntament de Gilet, de tot el sòl dotacional inclòs dins de l'àmbit de la unitat d'execució.  
4. Es proposa obrir un carrer, el núm. 3, a la vora sud del sector, amb una longitud i amplària aproximades de 180 m lineals i 8 m lineals, respectivament, per a confluir amb l'existent, el núm. 2, i continuar ambdós en un de sol, amb idèntica amplària i una longitud aproximada de 65 m lineals per a acabar en forma de cul de sac, el núm. 2A.  
Fitxa de planejament i fitxa de gestió  
  
\* \* \* \* \* \* \*  
Ficha de planeamiento y ficha de gestión:   
  
La reserva dotacional de la xarxa secundària proposada és la següent:  
  
Els viaris s'amplien respecte a l'ordenació del Pla general i la superfície de zona verda es manté com va ser aprovada en l'homologació del Pla general (CTU 31/01/01). Malgrat que s'aporta com a plànol núm. 8 una ordenació que sembla reflectir l'ordenació vigent, tanmateix la zona verda grafiada és major que l'aprovada, que va ser rectificada en l'esmentada homologació.   
Cinqué. Tramitació autonòmica  
El 31 de gener de 2007 es van sol·licitar informes a les entitats següents:  
1. Conselleria de Territori i Habitatge. D.G. d'Habitatge i Projectes Urbans   
2. IVHSA   
3. Diputació Provincial de València. Servei de vies i obres  
4. Confederació Hidrogràfica del Xúquer  
5. Conselleria de Cultura, Educació i Esport. D.G. Règim Econòmic   
6. Xarxa Elèctrica d'Espanya.  
7. D.G. d'Energia.  
- La Conselleria de Cultura, Educació i Esport. La DG de Règim Econòmic, el 16 de febrer de 2007, requereix a l'Ajuntament una còpia de la documentació, degudament diligenciada, amb l'objecte de poder emetre l'informe sol·licitat. No obstant això, durant la sessió informativa de 18 de juliol de 2008, la representant de la Conselleria d'Educació posa de manifest que, vist l'objecte de la modificació, no resulta necessària l'emissió d'informe en matèria de la seua competència.  
- El 24 d'abril de 2008 es rep informe favorable de la DG d'Energia.  
Sisé. Aigua i sanejament  
Amb data 1 de març de 2007, l'Ajuntament remet l'informe d'EGEVASA següent:  
- Que segons la dada facilitada per l'Ajuntament de Gilet, el Pla de reforma integral de millora del sector Camí Convent del municipi de Gilet requereix un consum de 40 m³ al dia.  
- Comptant amb que en el futur es mantinguen els actuals nivells dels aqüífers, l'abastiment de Gilet sí que té els cabals necessaris (40m³/dia) per a l'esmentat Pla de reforma integral de millora, en el qual els habitatges ja estan consolidats, sempre que s'adeqüen a les actuals xarxes de distribució amb els augments de diàmetres i línies necessaris per a arribar a la zona que s'ha d'abastir.  
El 8 de novembre de 2007 la Confederació Hidrogràfica del Xúquer emet informe favorable en referència a l'afecció al domini públic hidràulic i a la disponibilitat de recursos hídrics.  
A hores d'ara no s'ha rebut informe de l'empresa responsable del sanejament d'aigües residuals.  
Seté. Planejament vigent  
El municipi de Gilet té pla general aprovat definitivament per la Comissió Territorial d'Urbanisme el 25 de juliol de 1994, i homologat per acord de l'esmentada Comissió el 31 de gener de 2001.  
Vuité. Informe de la Comissió Informativa  
La Comissió Informativa de la Comissió Territorial d'Urbanisme de València, en sessió celebrada el 18 de juliol de 2008, per unanimitat, va emetre un informe relatiu al projecte que ens ocupa, complint així allò que s'ha preceptuat en l'art. 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. Aspectes formals  
La tramitació ha sigut correcta, d'acord amb el que estableix l'art. 38 LRAU, per remissió de l'art. 55.1. La documentació està completa, a l'efecte del compliment del que s'ha preceptuat en l'art. 27 de la LRAU.   
Segon. Justificació de la reserva dotacional  
L'art. 23.1 segon paràgraf de la LRAU, en relació amb l'art. 22.2, segon paràgraf de la mateixa llei, estableix que "en les zones de vora immediata al sòl urbà, podran eximir-se, parcial i justificadament, del compliment d'aquelles exigències del número u que, per incompatibles amb la consolidació, resulten impracticables. Aquesta exempció s'acordarà només en allò estrictament necessari per a ultimar la trama urbana en coherència formal i funcional amb les seues condicions històriques".  
Tractant-se de sòl urbà delimitat en el Pla general, es pot eximir de l'obligació d'aplicar la reserva dotacional pública derivada dels estàndards previstos legalment i reglamentàriament, d'aplicació en els nous instruments de planejament, circumstància no concurrent en el supòsit actual, en què aquest pla té com a objecte exclusivament la delimitació d'una unitat d'execució a l'efecte de gestió urbanística i modificar puntualment l'ordenació detallada.  
No obstant això, la superfície destinada a sòl dotacional és de 11.397,88 m², que representa un percentatge del 24,38% sobre el total de l'actuació, superior a la de l'ordenació vigent.  
Tercer. Reserva d'habitatge protegit  
No es preveu habitatge protegit. No obstant això, pel fet de tractar-se d'un sòl urbà residencial del Pla general, que al seu torn, no augmenta l'edificabilitat ni canvia l'ús, s'exceptua el que preveu la D.T. primera, apartat 3 de la Llei 16/2005, urbanística valenciana segons el que disposa la DT 8ª del Decret 67/2006, pel qual s'aprova el Reglament d'ordenació i gestió territorial i urbanística, en relació amb l'art. 73 LUV.  
Quart. Valoració global  
L'interés públic està suficientment justificat en la mesura que es garantisca la urbanització integral de la zona i s'efectua un just repartiment de beneficis i càrregues, per la qual cosa no s'aprecia obstacle legal que impedisca l'aprovació autonòmica, conforme a l'art. 40 LRAU. No obstant això, es fan les consideracions següents:  
1. Haurà d'aportar-se certificat de l'empresa responsable del sanejament d'aigües, en referència a la capacitat del sistema de depuració.  
2. Haurà d'aportar-se pla d'estat actual que reproduïsca fidelment l'ordenació vigent que ara es modifica.  
3. S'haurà d'aclarir si es permeten les tipologies d'habitatge unifamiliar aïllat i adossat o únicament l'aïllat.  
4. Amb data 18 de juliol de 2008 s'ha presentat (per a traslladar a la Direcció General de Règim Econòmic de la Conselleria d'Educació, la qual cosa ja no cal per raó el que indica l'antecedent cinquè) tres exemplars diligenciats d'aprovació provisional de 28 de febrer de 2006. No obstant això, la documentació tècnica que ja constava en aquest servei diligenciada d'aprovació provisional de la mateixa data, no és coincident en la superfície indicada en els plànols (46.958,80 m² enfront de 46.926,57 m²) ni en el plànol d'informació 6.1 en referència al límit de la zona verda.  
Cinquè. Densitat d'habitatges  
Si bé en el document s'estableix una densitat d'habitatges de 25 habitatges/ha, per raó de la disposició transitòria 3.4 de la Llei 16/2005, de 30 de desembre, de la Generalitat, urbanística valenciana, el coeficient limitador del nombre màxim d'habitatges edificables no serà aplicable, i s'ha d'aplicar exclusivament el nombre màxim de metres quadrats d'edificació.  
Sisé. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva dels plans de reforma interior modificatius de l'ordenació estructural, de municipis de menys de 50.000 habitants, de conformitat amb el que disposa l'article 54.2.b de la Llei reguladora de l'activitat urbanística, en relació amb l'article 10.a del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat Valenciana.  
A la vista de quant antecedeix la Comissió Territorial d'Urbanisme de data 25 de juliol de 2008, per unanimitat, acorda aprovar supeditat el Pla de reforma interior de millora del camí del Convent de Gilet, fins que es complisquen els aspectes indicats en el fonament jurídic quart.  
Com els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental d'aquesta correcció. L'article 9.b del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat atribueix a la directora general d'Ordenació del Territori la facultat de verificar el compliment de l'acord adoptat i, verificat això, ordenar la publicació de l'aprovació definitiva, de conformitat amb el que estableix l'article 41 de la Llei reguladora de l'activitat urbanística.»  
Dos. El 10 de novembre de 2008, té entrada en aquest Servei Territorial la documentació següent remesa per l'Ajuntament de Gilet:  
- Tres exemplars diligenciats de l'annex 1 del PRIM del camí del Convent, aprovat provisionalment pel Ple de l'Ajuntament de 30 d'octubre de 2008. L'annex esmentat es presenta per a complir els condicionants assenyalats per la CTU de 25.07.08, que són:  
Condicionant segon. «Haurà d'aportar-se pla d'estat actual que reproduïsca fidelment l'ordenació vigent que ara es modifica.»  
S'ha presentat plànol expressiu de l'ordenació detallada vigent. En conseqüència, es considera complit el condicionant segon de l'acord de la CTU de 25.07.08.  
Condicionant tercer. «S'ha d'aclarir si es permeten les tipologies d'habitatge unifamiliar aïllat i adossat o únicament l'aïllat.»  
Al respecte, l'annex esmentat diu: «dins de l'àmbit del Pla de reforma interior de millora del camí del Convent de Gilet, es permet, amb caràcter general, la tipologia d'habitatge unifamiliar aïllat, i secundàriament, la tipologia d'habitatge unifamiliar adossat sempre que respecte el que disposa l'article 3.5.7.5.48, habitatges adossats, de les normes urbanístiques del Pla general d'ordenació urbana de Gilet, segons la redacció d'aquest precepte aprovada per l'acord de la CTU de València de data 18 d'abril de 2007 (BOPV núm. 123, de data 25 de maig de 2007).  
A aquest efecte, es rectifica la fitxa de planejament del Pla de reforma interior de millora del camí del Convent de Gilet, per a fer constar aquesta circumstància.»  
En conseqüència, atés que la modificació puntual del Pla general de Gilet, aprovada definitivament per la CTU de 18.04.07, va introduir amb caràcter general per a la zona d'habitatge unifamiliar aïllat la tipologia compatible d'habitatge adossat, i així s'ha recollit en la nova fitxa de planejament presentada, es considera complit el condicionant tercer de l'acord de la CTU de 25 de juliol de 2008.  
Condicionant quart. «La documentació tècnica que ja constava en aquest servei diligenciada d'aprovació provisional de la mateixa data, no és coincident en la superfície indicada en els plànols (46.958,80 m² enfront de 46.926,57 m²) ni en el plànol d'informació 6.1 en referència al límit de la zona verda.»  
S'ha presentat un nou plànol d'informació de l'alçament topogràfic del sector, substitutiu del que consta en el projecte, i la superfície correcta de l'àmbit resulta ser de 46.926,57 m², per ajustaments en els límits d'aquest. En conseqüència, es considera complit el condicionant quart de l'acord autonòmic referenciat.  
- En compliment del condicionant primer, el 15 de gener de 2009 es presenta certificat de l'EPSAR que, a manera de conclusió, estableix:  
«Aquesta entitat de sanejament emet informe favorable sobre la viabilitat del tractament en l'EDAR de Sagunt de les aigües residuals generades pel desenvolupament del Pla de reforma interior de millora del sector del camí del Convent de Gilet (València), sempre que es complisquen els condicionants següents:  
1. Aquest nou sector que es desenvolupe mitjançant el corresponent instrument d'ordenació s'ha d'ajustar al que disposen les directrius referides als sistemes de tractament, apartat 6.3.2 del vigent Pla director de sanejament i depuració de la Comunitat Valenciana, aprovat per Decret 197/2003, de 3 d'octubre, del Consell de la Generalitat.  
2. Quan calga, l'urbanitzador responsable del desenvolupament urbanístic haurà de realitzar la corresponent sol·licitud de la connexió al sistema públic de sanejament i depuració. Les obres necessàries per a la connexió de les aigües residuals a les infraestructures públiques les haurà d'efectuar el peticionari pel seu compte i risc.  
3. En tot cas, l'abocament generat pel desenvolupament urbanístic de referència ha de complir els límits d'abocament establits en l'ordenança municipal d'abocaments o, si no n'hi ha, en el model d'ordenança d'abocaments de l'Entitat de Sanejament, a fi de preservar la integritat del sistema de sanejament i la qualitat de l'efluent. Amb aquest fi, l'urbanitzador ha de preveure que abans del punt de connexió, ha de disposar una arqueta de registre de la mateixa tipologia que la que figura en el model d'ordenança d'abocaments a la xarxa municipal de clavegueram editat per aquesta Entitat de Sanejament, dotada, a més, de guies per a la instal·lació d'una arqueta de bagants que permeta la desconnexió de l'abocament.   
4. Amb anterioritat a l'execució de la connexió al sistema públic de sanejament i depuració, s'ha d'ingressar a l'Entitat de Sanejament la quantitat resultant de 67.070,00 €. Aquest import ha de fer-se efectiu quan es requerisca expressament per a això, en l'expedient que si és el cas es tramite per a l'autorització de connexió.  
5. En tot cas, la connexió que s'informa no ha d'impedir que les aigües receptores complisquen els objectius de qualitat de la normativa vigent i, en particular, l'autorització d'abocament a domini públic hidràulic de l'EDAR de Sagunt».  
Fonament jurídic  
Únic. El director general d'Urbanisme és l'òrgan competent per a verificar el compliment dels condicionants imposats en l'esmentat acord de la Comissió Territorial d'Urbanisme, d'acord amb el que preveu l'article 9.b del Decret 162/2007, de 21 de setembre, del Consell, pel qual s'aprova el Reglament d'òrgans territorials i urbanístics de la Generalitat.  
En conseqüència, el director general d'Urbanisme resol:  
Primer  
Considerar complit l'acord de la Comissió Territorial d'Urbanisme de València de 25 de juliol de 2008.  
Segon  
Declarar definitivament aprovat el Pla de reforma interior de millora de la unitat d'execució del camí del Convent, del Pla general de Gilet.  
Tercer  
Ordenar la publicació de l'acord aprovatori, conforme al procediment legalment previst.  
Contra aquest acord, que posa fi a la via administrativa, es pot interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que preveuen els articles 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que els interessats puguen exercir qualsevol altre recurs que estimen oportú.  
València, 2 de març de 2009.- El director general d'Urbanisme: José María Selva Ros.